## Odluka o kriterijima za upis ulovnih ribarskih plovila u registar ICCAT-a (ICCAT record of BFT catching vessels) u 2012. godini

### NN 41/2012 (11.4.2012.), Odluka o kriterijima za upis ulovnih ribarskih plovila u registar ICCAT-a (ICCAT record of BFT catching vessels) u 2012. godini

MINISTARSTVO POLJOPRIVREDE

1055

Na temelju članka 106. stavka 3. Zakona o morskom ribarstvu (»Narodne novine« br. 56/10, 127/10 i 55/11), članka 3. stavka 1. Zakona o potvrđivanju međunarodne konvencije o očuvanju atlantskih tuna i protokola (»Narodne novine – Međunarodni ugovori« broj 4/01), vezano uz članak 9. stavak 3. Međunarodne konvencije o očuvanju atlantskih tuna i protokola (»Narodne novine – Međunarodni ugovori« broj 4/01) i na temelju članka 9. stavka 1. Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 26/11, 29/11, 31/11, 53/11, 19/12 i 33/12) (u daljnjem tekstu: Pravilnika), ministar poljoprivrede donosi

ODLUKU

O KRITERIJIMA ZA UPIS ULOVNIH RIBARSKIH PLOVILA U REGISTAR ICCAT-a (ICCAT RECORD OF BFT CATCHING VESSELS) U 2012. GODINI

I.

Ovom Odlukom određuju se:

– kriteriji kojima moraju udovoljavati ribarska plovila za obavljanje gospodarskog ribolova na moru plivaricom tunolovkom i udičarskim alatima za upis u registar ulovnih brodova ICCAT-a (ICCAT record of BFT catching vessels) (u daljnjem tekstu: ICCAT registar) u 2012. godini,

– popis plovila koja zadovoljavaju kriterije za upis u ICCAT registar i njihov broj upisa u ICCAT registar (u daljnjem tekstu: ICCAT broj),

– individualne kvote za ulov tune po plovilima u 2012. godini, ribolovne grupe za tunolov plivaricama tunolovkama te njihove grupne kvote za 2012. godinu.

II.

Ova Odluka primjenjuje se na sva plovila koja imaju upisano pravo za obavljanje gospodarskog ribolova na moru plivaricom tunolovkom i/ili udičarskim alatima za ribolov tune.

III.

Kriteriji kojima plovila iz točke II moraju udovoljavati da bi imali pravo upisa u ICCAT registar su sljedeća:

1. da je plovilo upisano u Registar ribarske flote Republike Hrvatske;

2. da je plovilo upisano u važeću povlasticu za obavljanje gospodarskog ribolova na moru u kojoj je upisana plivarica tunolovka i/ili udičarski alati za ribolov tune;

3. da je plovilo steklo pravo na individualnu kvotu za 2012. godinu temeljem nekog od sljedećih kriterija:

– dobivanje trajne kvote sukladno Odluci o kriterijima raspodjele trajne i godišnje izlovne kvote za ribolov tune (Thunnus thynnus) plivaricom tunolovkom (»Narodne novine« br. 32/11, 34/11 i 37/11) i/ili

– dobivanje trajne kvote sukladno Odluci o kriterijima raspodjele trajne i godišnje izlovne kvote za ribolov tune (Thunnus thynnus) udičarskim alatima u gospodarskom ribolovu (»Narodne novine« br. 32/12) i/ili

– dobivanje prava na ulov tune temeljem prebacivanja prava na povijesni ulov tune sukladno članku 9. stavku (9) Pravilnika i/ili

– dobivanje prava na ulov tune temeljem trajnog ili višegodišnjeg ili jednogodišnjeg ustupanja kvote sukladno članku 3. stavku (8) Pravilnika.

IV.

Na temelju kriterija iz točke III. ove Odluke pravo na upis u registar ICCAT-a za ribolov tune plivaricom tunolovkom u 2012. godini ostvaruju sljedeća plovila:

|  |  |  |  |  |  |  |
| --- | --- | --- | --- | --- | --- | --- |
| R. br. | Ime plovila | Ovlaštenik  povlastice | CFR  plovila | ICCAT broj | Individualna kvota  2012. (t) | Grupna kvota – 2012. (t) |
|  | Grupa 1 |  |  |  |  |  |
| 1. | SARDINA I | SARDINA d.o.o. | 1579 | AT000HRV00133 | 50,89 | 147,16 |
| 2. | SARDINA II | SARDINA d.o.o. | 3074 | AT000HRV00161 | 54,86 |
| 3. | PREKO | Obrt Rasotica  (vl. Tomislav Arković) | 1680 | AT000HRV00021 | 41,41 |
|  | Grupa 2 |  |  |  |  |  |
| 4. | HRVATSKI USPJEH | MB Lubin ribarstvo d.o.o. | 742 | AT000HRV00007 | 56,25 | 132,76 |
| 5. | LUBIN DVA | MB Lubin ribarstvo d.o.o. | 4817 | AT000HRV00150 | 62,28 |
| 6. | PONOS | Obrt Butre (vl. Jure Arković) | 1148 | AT000HRV00058 | 14,23 |
|  | Grupa 3 |  |  |  |  |  |
| 7. | TULJAN DVA | Tuljan ribarstvo d.o.o. | 2903 | AT000HRV00155 | 28,97 | 86,91 |
| 8. | EVA | Teši tunolov d.o.o. | 1485 | AT000HRV00049 | 28,97 |
| 9. | KALI | Marina njiva d.o.o. | 1447 | AT000HRV00037 | 28,97 |

V.

Na temelju kriterija iz točke III. ove Odluke pravo na upis u registar ICCAT-a za ribolov udičarskim alatima za ribolov tuna ostvaruju sljedeća plovila:

|  |  |  |  |  |  |
| --- | --- | --- | --- | --- | --- |
| R.br | Ime/reg. oznaka  plovila | Ovlaštenik  povlastice | CFR  plovila | ICCAT broj | Individualna kvota  2012. (kg) |
|  |
| 1 | 700 VD | obrt ADRIATIC BIG GAME VODICE (vl. Anton Roca) | 1609 | AT000HRV00142 | 1033,69 |
| 2 | 214-DB | KATIVA d.o.o. | 15428 | AT000HRV00241 | 943,95 |
| 3 | 563-VD | obrt MUREX (vl. Zoran Srdarev) | 1354 | AT000HRV00098 | 818,86 |
| 4 | 212-TI | obrt PROFESIONALNI RIBAR ŠIME UKAS (vl. Šime Ukas) | 2120 | AT000HRV00237 | 670,81 |
| 5 | 90-TI | obrt TONI (vl. Marinko Pavlić) | 3609 | AT000HRV00165 | 461,86 |
| 6 | 88-MU | obrt BIG GAME FISHING (vl. George Blanich) | 1002 | AT000HRV00100 | 387,94 |
| 7 | 82-TI | TUNA ADRIA d.o.o. | 15837 | AT000HRV00233 | 351,61 |
| 8 | 151-MU | obrt IGLUN (vl. IVICA BABIĆ) | 1900 | AT000HRV00149 | 349,09 |
| 9 | 132-TI | obrt SIMEON PETROVIĆ (vl. Simeon Petrović) | 1608 | AT000HRV00148 | 340,69 |
| 10 | 268-MU | obrt BIG GAME FISHING (vl. George Blanich) | 978 | AT000HRV00099 | 332,71 |
| 11 | 103-TI | obrt PREDATOR (vl. Željko Pezo) | 15958 | AT000HRV00240 | 329,56 |
| 12 | LUCE | obrt LUCE (vl. Damir Barbača) | 897 | AT000HRV00095 | 327,04 |
| 13 | 876-ŠB | obrt JADRAN IV (vl. Stoša Baus) | 157 | AT000HRV00089 | 326,83 |
| 14 | 797-BG | SAN ŽAK d.o.o. | 15522 | AT000HRV00106 | 325,15 |

VI.

Ribarska plovila upisana u registar ribarske flote, a koja ne udovoljavaju kriterijima iz točke III. ove odluke ne mogu biti upisana u ICCAT registar.

VII.

Stupanjem na snagu Ove odluke prestaje važiti Odluka o kriterijima za upis ribarskih plovila u registar ICCAT-a (ICCAT Record of BFT catching vessels) (»Narodne novine« br. 32/11, 34/11 i 37/11).

VIII.

Ova Odluka stupa na snagu danom objave u »Narodnim novinama«.

Klasa: 324-01/12-01/315

Urbroj: 525-13/0338-12-1

Zagreb, 2. travnja 2012.

Ministar

Tihomir Jakovina, v. r.

Odluka, NN 41/2012-1055